สวัสดีค่ะ ตั้งแต่หายจากโควิดประมาณ 2 เดือน มีจุดแดงขึ้นตามผิวหนัง แรกๆ คันบ้างนิดหน่อย แต่เดี๋ยวนี้ไม่คันแล้ว ขึ้นตามแขน/ขา เคยลองทานยาแก้แพ้ก็ยุบค่ะ พอเหมือนยาหมดฤทธิ์แล้วก็เป็นอีกเรื่อยๆ นอนดึกก็ขึ้น พักผ่อนน้อย (อันนี้ไม่แน่ใจว่าคิดไปเองไหมนะคะ) ควรพบแพทย์ผิวหนังเพิ่มเติมไหมคะ รบกวนด้วยนะคะ 🙏🏻
สวัสดีค่ะ หากหายจากการเป็นโควิด 19 มา 2 เดือนแล้ว การมีผื่นแดงตามผิวหนัง ก็ไม่น่าเกิดจากโรคโควิด 19 และไม่ใช่ลักษณะอาการของ long covid ค่ะดังนั้น ผื่นแดงที่เกิดขึ้น อาจเกิดจาก1. ภูมิแพ้ผิวหนัง จะทำให้มีอาการคันผิวหนังได้ง่ายกว่าปกติ เกิดผื่นแดงที่ผิวหนังง่าย หรือเกิดเป็นขุยลอกตามผิวหนัง ผิวแห้ง อาการจะเป็นๆ หายๆโรคภูมิแพ้ผิวหนัง มักเกิดร่วมกับโรคภูมิแพ้ระบบทางเดินหายใจ เช่น โรคหอบหืด ภูมิแพ้อากาศ2. ผื่นแพ้สัมผัส มักเกิดอยู่เฉพาะบริเวณที่เกิดการสัมผัสกับสารระคายเคืองเท่านั้น แต่บางครั้งผื่นอาจแพร่กระจายได้ ส่วนมากมักเกิดจากการแพ้ นิกเกิล ยาง เป็นต้น3. การระคายเคืองจากสารเคมีต่างๆ เช่น สบู่ ครีม ผงซักฟอก เป็นต้นหากอาการเป็นนานเกือบ 2 เดือนแล้ว ก็น่าจะเกิดจากภูมิแพ้ผิวหนัง หรืออาจเกิดจากการระเคืองต่อสารเคมีต่างๆ ก็ได้ค่ะ ซึ่งในเบื้องต้น หากทานยาแก้แพ้ แล้วยุบหายไป ก็แสดงว่าตอยสนองต่อยา ดังนั้น ก็อาจทานยาเฉพาะเมื่อมีอาการ หรือหากมีอาการเกิดขึ้นต่อเนื่อง ก็อาจทานยาต่อเนื่องทุกวันได้ค่ะ โดยควรเลือกใช้ยาในกลุ่มที่ไม่ทำให่ง่วง เช่นเซทิริซีน (cetirizine), ลอราทาดีน (loratadine) เป็นต้นเป็นต้น และหลีกเลี่ยงสิ่งที่อาจกระตุ้นให้เกิดแพ้ต่างๆ เช่น ไรฝุ่น ละอองเกสรหญ้าหรือดอกไม้ สะเก็ดผิวหนังจากสัตว์ ขนสัตว์ เครื่องสำอาง อาหาร เช่น อาหารทะเล นม ถั่ว เป็นต้น นอกจากนี้ ควรเลือกใช้สบู่ โลชั่นที่อ่อนโยน ไม่ผสมน้ำหอม สารกันเสีย และไม่ควรใช้ชนิดที่ทำให้ผิวขาว ไม่อาบน้ำอุ่นจัดและนานเกินไป เป็นต้นส่วนการนอนดึก พักผ่อนน้อย อาจทำให้ระบบภูมิคุ้มกันร่างกายอ่อนแอลง และเป็นปัจจัยกระตุ้นให้อาการภูมิแพ้แย่ขึ้นได้ค่ะ ดังนั้น ก็ควรดูแลสุขภาพในด้านอื่นๆ ให้ดีด้วย คือการนอนหลับพักผ่อนให้เพียงพอ เลือกทานเฉพาะอาหารที่มีประโยชน์ ดื่มน้ำเปล่ามากๆ ออกกำลังกายเป็นประจำ ไม่เครียด เป็นต้นแต่หากอาการไม่ดีขึ้น ก็ควรรีบไปพบแพทย์เฉพาะทางผิวหนังเพื่อรักษาค่ะ